Հիշեք ինձ այսպիսին

«Հիշեք ինձ այսպիսին» (ռուս.՝ «Запомните меня такой»), 1987 թվականի երկսերիանոց հեռուստատեսային ֆիլմ, որը նկարահանել է ռեժիսոր Պավել Չուխրայը, սոցիալական դրամա Ռոման Սոլնցևի «Մայր ու որդի» (ռուս.՝ «Мать и сын») պիեսի մոտիվներով։


== Սյուժե ==
Ֆիլմն սկսվում է աշնանային Լենինգրադի տեսարաններով։ Վաղ առավոտյան փողոցները դատարկ են։ Կադրից դուրս հնչում է Բեթհովենի «Էլիզեին» և գլխավոր հերոսի ձայնը՝  «Ես հիմա հազվադեպ եմ լինում Լենինգրադում։ Մենք հեռու ենք ապրում։ Եվ ահա արդեն մի քանի տարի չկա մայրս։ Շատ է բան է փոխվել այդ ժամանակից ի վեր մեր կյանքում, և կյանքում ընդհանրապես։ Բայց ինչքան շատ ժամանակ է անցնում, այնքան հաճախ եմ ես հիշում նրան, մեր խոսակցությունները և մեր այն վերջին ժամանումը»։
Ֆիլմում ներկայանում են մեկ ընտանիքի մի քանի սերունդներ։ Կինոդրամայի կենտրոնում Մարիա Իվանովնան է (Անգելինա Ստեպանովա), որը մոլի կոմունիստ է, եղել է շրջափակման մեջ Լենինգրադում, ապրում է Լենինգրադում արդեն ոչ երիտասարդ դստեր հետ։ Կյանքը գրեթե չի փոխել նրա սկզբունքներն ու համոզմունքները։
Մարիա Իվանովնայի ծննդյան օրը  Սիբիրից ժամանում է որդին իր երկու կանանց (ներկայիս և նախկին), դստեր և թոռան հետ։ Սակայն տոնն այնքան էլ ուրախ չէ. տատիկը տեսնում է, թե իր ընտանիքի վերջին սերունդը որքան հեռու է այն իդեալներից, որոնք կիսում է ինքը։ Ի վերջո, նա ցավով և զայրույթով պատմում է իր երիտասարդության, շրջափակման ժամանակներից պահպանված հացի մասին և ողբում, որ երկիրը ոչ մեկի չի կարող թողնել։
Մարիա Իվանովնան իր ընտանիքի անդամների միջև բաժանում է ամենաթանկ բանը, որ նա ունի, այն «շրջափակման» 125 գրամ հացըը, որը նա պահել է այս բոլոր տարիներին։ Հնչում է Andante g-moll  Բեթհովենի  №25 դաշնամուրային սոնատից։


== Դերերում ==
Անգելինա Ստեպանովա – Մարիա Իվանովնա Կիրեևա
Օլեգ Բորիսով – Անդրեյ, Մարիա Իվանովնայի որդին
Իա Սավվինա – Լիդիա, Անդրեյի նախկին կինը
Ելենա Պրոկլովա – Մաշա, Անդրեյի ու Լիդիայի դուստրը
Ելենա Ֆինոգեևա – Ասյա, Անդրեյի կինը
Լյուդմիլա Արինինա – Նաստյա, Մարիա Իվանովնայի դուստրը
Անտոն Անդրոսով – Օլեգ, Մաշայի որդին (հնչյունավորել է Վյաչեսլավ Բարանովը)
Ալեքսանդրա Կոլկունովա – Տանյա, Ասյայի դուստրը
Միխայիլ Գլուզսկի – Զոլոտարևսկի, Կիրեևի պետը
Նինա Ուրգանտ – Եկատերինա Ժուկովա, հարբեցող
Եկատերինա Ժեմչուժնայա – գնչուհի օդանավակայանում
Բորիս Սմորչկով – Կիրեևի տեղակալը
Անատոլի Վեդենկին – վաճառող
Գալինա Կոմարովա – փոտատար
Գալինա Դյոմինա – հասարակական աշխատող
Անատոլի Սկորյակին – Մարիա Իվանովնայի հարևանուհին
Լյուդմիլա Դավիդովա – ընկերուհի
Նատալյա Սահակյանց – Նատալյա Նիկոլաևնա, հարևանուհի
Արսեն Համասփյուռյանց – հարևանուհու ամուսինը
Իգոր Շավլակ – նավաստի օդանավակայանում
Եկատերինա Զինչենկո – Լիդիա Սերգեևնայի քարտուղարը
Եկատերինա Տրոյան – Ելենա, Մաշայի աշխատակիցը
Վասիլի Կրավցով – ծերունի հերթում


== Ֆիլմի վրա աշխատել են ==
Սցենարի հեղինակ՝ Մարիա Զվերևա
Բեմադրող ռեժիսոր՝ Պավել Չուխրայ
Բեմադրող օպերատոր՝ Վլադիմիր Բոնդարև
Բեմադրող նկարիչ՝ Եվգենի Վինիցկի
Հնչյունային օպերատոր՝ Մարկ Բրոնշտեյն
Մոնտաժող՝ Մարինա Դոբրյանսկայա
Կիննեմատոգրաֆիայի պետական սիմֆոնիկ նվագախումբ
Դիրիժոր՝ Վլադիմիր Պոնկին
Տնօրեն՝ Լյուդմիլա ԳաբելայաՖիլմում օգտագործվել է երաժշտություն Բեթհովենի ստեղծագործություններից։


== Պարգևներ ==
1987 – Միջազգային կինոփառատոն Տոկիոյում (Ճապոնիա), Ժյուրիի մրցանակ (Պավել Չուխրայ)
1987 – «Զլատա Պրահա» փառատոն Պրահայում (Չեխիա), Գլխավոր մրցանակ (Պավել Չուխրայ)
1988 – «Մագնոլիա» փառատոն Շանհայում (Չինաստան), Լավագույն դերասանուհի (Անգելինա Ստեպանովա)


== Ծանոթագրություններ ==


== Արտաքին հղումներ ==
«Հիշեք ինձ այսպիսին»(անգլ.) ֆիլմը Internet Movie Database կայքում